《和张按察秋山二首·赋孤山》
宋代·何梦桂

钱塘日夜水东流，回首孤山绿尚稠。
千载老仙随鹤去，百年此地少人游。
相逢柳色还青眼，说着梅花总白头。
身后閒名推不去，当年误识薛杭州。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。